stanford-oval/wikipedia huggingface dataset:
ยิ่งศักดิ์ จงเลิศเจษฎาวงศ์
ผลงาน > รายการโทรทัศน์ที่เป็นพิธีกรในอดีต

พ่อครัวบันเทิง
Family Food Fun
Yingsak Food Adventure  (15 มกราคม 2550 -  27 กุมภาพันธ์ 2554) ช่อง TGN
อร่อยเริ่ด ประเสริฐศรี ช่อง TITV และ NBT (พ.ศ. 2550 - 29 มิถุนายน 2551)
คุยแหกโค้ง
นับหนึ่งถึงฝัน (7 มกราคม 2553 - 29 พฤษภาคม 2555) โมเดิร์นไนน์ทีวี
YingSak On Cook
Amazing Thai Food
Learning By Doing
สดใหม่ไทยแลนด์ ช่อง 2
ยิ่งถก กนกซัก
อร่อยอย่างยิ่ง เอ็นบีที (กุมภาพันธ์ 2551 - 27 กรกฎาคม 2558)
มงคลแผ่นดิน (6 สิงหาคม 2555 - 30 ธันวาคม 2556) โมเดิร์นไนน์ทีวี
ไทยโภชนา (3 มกราคม 2557 - 2558) ช่อง TGN
ห้องลับมาก
คืนสอยดาว
ยิ่งชิม ยิ่งอร่อย (6 มกราคม 2557 - 27 กรกฎาคม 2558) โมเดิร์นไนน์ทีวี
Yingsak Family (7 มกราคม 2557 - 28 กรกฎาคม 2558) โมเดิร์นไนน์ทีวี
ยิ่งศักดิ์ระเริงครัว
Queen of Kitchen
แม่ดอกโสนบานเช้า (4 มกราคม 2553 - 24 ธันวาคม 2556)  โมเดิร์นไนน์ทีวี
Yingsak Food Variety (6 มีนาคม 2554 - 30 กรกฎาคม 2560) ช่อง TGN
Yingsak Cooking Show
คุยหมดเปลือก
ยิ่งศักดิ์ ยิ่งแซ่บ
ข่าวคลุกข้าว
Modern 9 Cooking by Yingsak (3 สิงหาคม 2558 - ธันวาคม 2560) ช่อง 9 เอ็มคอตเอชดี
ควงตะหลิว หิ้วตะกร้า
Holiday Cooking by Yingsak
กินได้ก็กิน ออกอากาศทุกวันจันทร์ เวลา 15.00 - 15.30 น. ทางช่องเวิร์คพอยท์ (เดิมออกอากาศทุกวันอาทิตย์ เวลา 11.00 - 11.30 น. ทางไทยรัฐทีวี) (2 กรกฎาคม 2560 - 28 มีนาคม 2565)
Food Fighto ศึกครัวเดียวกัน ออกอากาศทุกวันพุธ เวลา 15.00 - 15.30 น. ทางช่องเวิร์คพอยท์ (เดิมออกอากาศทุกวันพุธ เวลา 10.30 - 11.00 น. ทางช่อง 9 เอ็มคอตเอชดี) (ปัจจุบันยุติหน้าที่พิธีกรแล้ว) (6 มีนาคม 2562 - 14 กันยายน 2565)
เรื่องร้อนรายวัน ออกอากาศทุกวันจันทร์ - วันศุกร์ เวลา 19.30 - 20.30 น. ทางช่องเจเคเอ็น 18 (ปัจจุบันยุติหน้าที่พิธีกรแล้ว)
สว.รส ออกอากาศทุกวันจันทร์ เวลา 15.00 - 15.30 น. ทางช่องเวิร์คพอยท์ (4 เมษายน 2565 - 12 กันยายน 2565)
อดเปรี้ยวกินหวาน ออกอากาศทุกวันจันทร์ เวลา 15.00 - 15.30 น. ทางช่องเวิร์คพอยท์ (เดิมออกอากาศทุกวันเสาร์ เวลา 12.00 - 12.30 น. ทางช่องไทยรัฐทีวี) (ปัจจุบันเปลี่ยนเป็นรายการคาวหวานสำราญใจ) (30 ธันวาคม 2560 - 26 กันยายน 2565)
เต็มปากเต็มคำ ออกอากาศทุกวันพุธ เวลา 14.45 - 15.15 น. ทางช่องเวิร์คพอยท์ (5 กรกฎาคม 2562 - 27 ธันวาคม 2566)
สุขอย่างยิ่ง ออกอากาศทุกวันพุธ เวลา 14.45 - 15.15 น. ทางช่องเวิร์คพอยท์ (3 มกราคม 2567 - 24 เมษายน 2567)
คาวหวานสำราญใจ ออกอากาศทุกวันจันทร์ เวลา 09.10 - 09.50 น. ทางช่อง 8 (เดิมออกอากาศทุกวันจันทร์ เวลา 14.45 - 15.15 น. ทางช่องเวิร์คพอยท์ (3 ตุลาคม 2565 - 3 มิถุนายน 2567)
คนดังนั่งเคลียร์ ออกอากาศทุกวันจันทร์ - ศุกร์ เวลา 17.15 - 18.00 น. ทางช่อง 8 (9 มกราคม 2566 - มกราคม 2568) (เดิมอยู่ ช่อง 2 สตาร์แม็กซ์) (ออกอากาศปี 2556 - 2558)
Perfect cooking by yingsak famliy ออกอากาศทุกวันจันทร์ เวลา 09.40 - 10.15 น. ทางช่อง 8 (10 มิถุนายน 2567 - 30 ธันวาคม 2567) (เดิมออกอากาศทุกวันจันทร์ เวลา 09.10 - 09.50 น.)
Cooking Guru ออกอากาศทุกวันอังคาร เวลา 09.40 - 10.15 น. ทางช่อง 8 (เดิมออกอากาศทุกวันอาทิตย์ เวลา 08.30 - 09.00 น. ทางอมรินทร์ทีวี, ออกอากาศทุกวันอังคาร เวลา 14.45 - 15.15 น. ทางช่องเวิร์คพอยท์ , ออกอากาศทุกวันอังคาร เวลา 09.10 - 09.50 น.) (23 กรกฎาคม 2560 - 31 ธันวาคม 2567)
Perfect cooking by yingsak famliy ออกอากาศทุกวันจันทร์ เวลา 09.40 - 10.15 น. ทางช่อง 8 (10 มิถุนายน 2567 - 30 ธันวาคม 2567) (เดิมออกอากาศทุกวันจันทร์ เวลา 09.10 - 09.50 น.)
ผลงาน > ผลงานละคร

แม่ครัวตัวยุ่ง (2543) ช่อง 7
คุณแจ๋วกะเพราไก่ คุณชายไข่ดาว (2546) ช่อง 7
เขียวหวาน 2001 (2547) ช่อง 3
รักซ่อนรส (รับเชิญ) (2553) ช่อง 7
สูตรลับฉบับวังนาคี (2564) ช่อง 9 เอ็มคอตเอชดี
Love Lesson 010 แบบฝึกรัก...ไม่รู้ล้ม (2567) ช่องวัน 31
ผลงาน > ภาพยนตร์

หอแต๋วแตก รับบท เจ๊การ์ตูน (พ.ศ. 2550)
หอแต๋วแตก แหกกระเจิง รับบท เจ๊การ์ตูน (พ.ศ. 2552)
หอแต๋วแตกแหวกชิมิ รับบท เจ๊การ์ตูน (พ.ศ. 2553)
หอแต๋วแตก แหกมว๊ากมว๊าก รับบท เจ๊การ์ตูน (พ.ศ. 2555)
พจมาน สว่างคาตา รับบท หญิงเล็ก (พ.ศ. 2563)
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
แหล่งข้อมูลอื่น

เว็บไซต์ส่วนตัว อ.ยิ่งศักดิ์
สริตา วอลช

| สริตา วอลช (Sarita Walsh) |
| --- | --- |

ข้อมูลพื้นฐาน
ชื่อเกิด: สริตา วอลช (Sarita Walsh)
ฉายา: ลิต้า ไลฟ์ลี่
เกิด: 29 กรกฎาคม พ.ศ. 2528 (39 ปี)
แนวเพลง: ป็อป,อินดี้
อาชีพ: นักร้อง
ช่วงปี: พ.ศ. 2543 - พ.ศ. 2549
ค่ายเพลง: GMM Grammy
ลิตา หรือชื่อจริง สริตา วอลช เป็นนักร้อง และนางแบบชาวไทย โดยมีผลงานที่เป็นที่รูจักคือการเป็นศิลปินเดี่ยว ภายใต้สังกัดจีเอ็มเอ็ม แกรมมี่ เจ้าของเพลง "รักฉันหรือรักตัวเอง"
ประวัติ

สริตา วอลช (ชื่อเล่น: ลิตา) เกิดเมื่อวันที่ 29 กรกฎาคม พ.ศ. 2528 เป็นนักร้องและนักแสดงชาวไทย เริ่มมีผลงานตั้งแต่อายุ 15 ปี จากการถ่ายโฆษณา ถ่ายนิตยสาร และแสดงมิวสิควีดีโอเพลง "เสียงเล็กเล็ก" ของ พลอย-ณัฐชา สวัสดิ์รักเกียรติ
ลิตาเริ่มมีชื่อเสียงจากการเป็นนักร้องภายใต้สังกัด จีเอ็มเอ็ม แกรมมี่ ออกอัลบั้มโดยใช้ชื่อว่า "Rita Lively (ลิตา ไลฟ์ลี่)" ในปี 2547 โดยมีเพลงฮิตที่ชื่อว่าเพลง "รักฉันหรือรักตัวเอง" และเพลง "ชีวิตชีวา" กับแนวเพลงป๊อปร็อกที่มีกลิ่นอายความเป็นอินเดียผสมอยู่ ทั้งเสียงร้องเอื้อนแบบแขกและเครื่องดนตรี ถือเป็นการผสมผสานวัฒนธรรมทางดนตรีได้อย่างลงตัว นอกจากนี้ยังมีการออกแบบเสียงดนตรีแปลก ๆ ใหม่ ๆ ใส่เข้าไปในแต่ละเพลงได้อย่างหลากหลาย ที่สำคัญเครื่องดนตรีทุกชิ้นอัดสดทั้งหมด จึงทำให้งานเพลงในอัลบั้มชุดนี้เหมือนมีชีวิตชีวาขึ้นมาจริง ๆ
ผลงาน > ด้านงานเพลง

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่ออัลบั้ม : Rita Lively (ลิตา ไลฟ์ลี่)  วางจำหน่าย : 20 กรกฎาคม พ.ศ. 2547  สังกัด : GMM Grammy:  Interlude  ชีวิตชีวา  รักฉันหรือรักตัวเอง  เมื่อไหร่นะ จะใช่เขา  ให้ฟ้ากำหนด  คนในภาพ  เซ  ขอพูดก่อน  วันไหน...  ทรายในกำมือ  โลกมันเอียง
ผลงาน > โฆษณา

โฆษณา แป้งเด็ก
โฆษณา น้ำอัดลมแฟนต้า
โฆษณา Heartbeat ภาพนิ่งโทรศัพท์มือถือ (ในประเทศอินเดีย)
โฆษณา รถยนต์
โฆษณา เครื่องดื่มโค้ก
ผลงาน > มิวสิควีดีโอ

เพลง "เสียงเล็กเล็ก" ของ พลอย-ณัฐชา สวัสดิ์รักเกียรติ
ผลงาน > การถ่ายแบบ

ถ่ายแบบนิตยสาร อิมเมจ (ปี 2544)
ถ่ายแบบนิตยสาร DNA (ปี 2545)
รายพระนามเจ้าผู้ครองนครน่าน

รายพระนามกษัตริย์นครรัฐน่าน, เจ้าผู้ครองนครน่าน และ เจ้าผู้ปกครองเมืองน่าน นับตั้งแต่ปี พ.ศ. 1825 จนถึงปี พ.ศ. 2474
นครน่าน หรือ อาณาจักรน่าน สถาปนาขึ้นเมื่อราวปี พ.ศ. 1812 โดย พญาภูคา เจ้าผู้ครองเมืองย่าง มีดำริห์ที่จะสร้างเมืองใหม่เพื่อขยายพระราชอาณาเขตและจะให้พระโอรสขึ้นปกครอง แล้วพญาภูคาก็ทรงเลือกพื้นที่ที่มีชัยภูมิที่ดีแล้วก็โปรดให้สร้างเมืองใหม่ขึ้น เเล้วเสร็จในปี พ.ศ. 1825 พญาภูคา เจ้าผู้ครองเมืองย่าง ผู้เป็นพระบิดาจึงได้ประทานนามเมืองใหม่แห่งนี้ว่า “วรนคร” ซึ่งหมายถึง “เมืองที่ดี” และพญาภูคา เจ้าผู้ครองเมืองย่าง และเหล่าเสนาอามาตย์ทั้งหลายก็อุสาราชาภิเษกเจ้าขุนฟอง ขึ้นเสวยราชย์สมบัติเป็นกษัตริย์ปกครองเมืองวรนคร นับเป็นการเริ่มต้นประวัติศาสตร์ของนครน่าน 

 นครน่าน หรือ อาณาจักรน่าน มีพัฒนาการทางประวัติศาสตร์ที่ยาวนานพอๆ กับอาณาจักรสุโขทัย และอาณาจักรล้านนา ปกครองโดยกษัตริย์และเจ้าผู้ครองนครที่สืบสันตติวงศ์และพลัดเปลี่ยนกันขึ้นปกครองรวมทั้งสิ้น 64 พระองค์
นครน่าน แบ่งพัฒนาการทางประวัติศาสตร์และความเป็นมาออกเป็น 4 ยุคสมัย ดังนี้
ยุคที่ 1 นครรัฐน่าน มีความสัมพันธ์กับอาณาจักรสุโขทัย
ยุคที่ 2 เมืองน่าน ภายใต้การปกครองของอาณาจักรล้านนา
ยุคที่ 3 เมืองน่าน ภายใต้การปกครองของอาณาจักรพม่า
ยุคที่ 4 นครน่าน ภายใต้การปกครองของอาณาจักรธนบุรีและอาณาจักรรัตนโกสินทร์
|  กษัตริย์และเจ้าผู้ครอง แห่งนครน่าน |
| --- | --- |
ราชาธิปไตยในอดีต


ตราแผ่นดินนครน่าน

พระเจ้าสุริยพงษ์ผริตเดช พระเจ้าผู้ครองนครน่าน ทรงเป็นพระเจ้าผู้ครองนครน่านพระองค์แรกและพระองค์เดียวในประวัติศาสตร์น่าน
 
ปฐมกษัตริย์: • พญาภูคา (พ.ศ. 1812 - พ.ศ. 1880)  ปฐมกษัตริย์แห่งราชวงศ์ภูคา • พญาขุนฟอง (พ.ศ. 1825 - พ.ศ. 1845)  ปฐมวงศ์กษัตริย์แห่งนครรัฐน่าน
องค์สุดท้าย: เจ้ามหาพรหมสุรธาดา
อิสริยยศ: กษัตริย์แห่งนครรัฐน่านพระเจ้านครน่านเจ้านครน่านพระยานครน่าน
สถานพำนัก: หอคำหลวง แห่งนครน่าน
ผู้แต่งตั้ง: กษัตริย์ล้านนา (พ.ศ. 1993 - พ.ศ. 2101) กษัตริย์พม่า (พ.ศ. 2103 - พ.ศ. 2329) กษัตริย์สยาม (พ.ศ. 2317 - พ.ศ. 2474)
เริ่มระบอบ: พ.ศ. 1812
สิ้นสุดระบอบ: 17 สิงหาคม พ.ศ. 2474 (662 ปี 6 เดือน 16 วัน)
ผู้อ้างสิทธิ์: เจ้าสมปรารถนา ณ น่าน
รายพระนามกษัตริย์น่านแห่งราชวงศ์ภูคา (นครรัฐน่านอิสระ)

ยุคที่ 1 สถาปนาเมืองวรนคร (ปัว) และเมืองน่าน (พ.ศ. 1825 - พ.ศ. 2004 )
เมื่อประมาณปี พ.ศ. 1825 มีคนไทยกลุ่มหนึ่งในการนำของพระยาภูคา ได้ครอบครองพื้นที่ราบบริเวณตอนบนของจังหวัดน่าน ตั้งศูนย์การปกครองอยู่ที่เมืองย่าง หรือเมืองล่าง (เชื่อกันว่าอยู่บริเวณริมฝั่งด้านใต้ของแม่น้ำย่างใกล้เทือกเขาดอยภูคา ในเขตบ้านเสี้ยว หมู่ที่ 6 ตำบลยม อำเภอท่าวังผา) เนื่องจากพบร่องรอยชุมชนในสภาพที่เป็นคูน้ำคันดินกำแพงเมืองซ้อนกันอยู่ ต่อมาพระยาภูคามีดำริห์ที่จะได้ขยายอาณาเขตของตนออกไปให้กว้างขวางมากขึ้น จึงได้ส่งพระราชบุตรบุญธรรมสองคนไปสร้างเมืองใหม่ เมืองแรกให้สร้างทางตะวันออกริมฝั่งซ้ายของแม่น้ำโขง แล้วให้ชื่อเมืองว่า "เมืองจันทบุรี" (หลวงพระบาง) แล้วให้เจ้าขุนนุ่นผู้เป็นพี่ไปครองเมือง เมืองที่สองโปรดให้สร้างทางตะวันตกริมฝั่งแม่น้ำน่า แล้วให้ชื่อเมืองว่า "เมืองวรนคร" (ปัว) แล้วให้เจ้าขุนฟอง ผู้เป็นน้องไปครองเมือง
รายพระนามกษัตริย์น่านแห่งราชวงศ์ภูคา (นครรัฐน่านอิสระ) > รายพระนามกษัตริย์น่านแห่งราชวงศ์ภูคา

กษัตริย์น่านแห่งราชวงศ์ภูคา ในยุคนครรัฐน่านอิสระ ตั้งแต่ปี พ.ศ. 1825 - พ.ศ. 2004 รวมระยะเวลา 179 ปี และมีกษัตริย์น่านแห่งราชวงศ์ภูคาขึ้นปกครองทั้งสิ้น 16 พระองค์ 17 รัชกาล มีรายพระนามตามลำดับ ดังนี้
| ลำดับ | รายพระนาม | ครองราชย์> เริ่ม | ครองราชย์> สิ้นสุด | ครองราชย์> รวมเวลา | หมายเหตุ |  |
| --- | --- | --- | --- | --- | --- | --- |
| สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) | สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) | สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) | สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) | สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) | สถาปนาเมืองวรนครขึ้นเป็นราชธานีแห่งแรกของนครรัฐน่าน (พ.ศ. 1825 - พ.ศ. 1902) |  |

| 1 | พญาขุนฟอง | พ.ศ. 1825 | พ.ศ. 1845 | 20 ปี | ปฐมกษัตริย์น่าน |  |
| 2 | พญาเก้าเกื่อน | พ.ศ. 1846 | พ.ศ. 1848 | 2 ปี | พระโอรส พญาขุนฟอง |  |
| 3 | พระนางคำปินมหาเทวี | พ.ศ. 1848 | พ.ศ. 1849 | 7 เดือน | พระชายา พญาเก้าเกื่อน |  |
| - | พระนางวรนครเทวี | พ.ศ. 1850 | พ.ศ. 1866 | 16 ปี | รักษาเมืองวรนคร พระชายา พญางำเมือง |  |
| 4 | พญาผานอง | พ.ศ. 1866 | พ.ศ. 1896 | 30 ปี | พระโอรส พญาเก้าเกื่อน |  |
| 5 | พญาขุนไส | พ.ศ. 1896 | พ.ศ. 1898 | 2 ปี | พระโอรส พญาผานอง |  |
| 6 | พญากานเมือง | พ.ศ. 1898 | พ.ศ. 1902 | 5 ปี | พระเชษฐา พญาขุนไส |  |

ย้ายราชธานีจากเมืองวรนครมายังเวียงภูเพียงแช่แห้ง (พ.ศ. 1902)

สถาปนาเวียงภูเพียงแช่แห้ง ขึ้นเป็นราชธานีแห่งที่ 2 (พ.ศ. 1092 - พ.ศ. 1911)

| 6 | พญากานเมือง | พ.ศ. 1902 | พ.ศ. 1905 | 4 ปี | พระเชษฐา พญาขุนใส |  |
| 7 | พญาผากอง | พ.ศ. 1905 | พ.ศ. 1911 | 6 ปี | พระโอรส พญากานเมือง |  |

ย้ายราชธานีจากเวียงภูเพียงแช่แห้ง มายังเมืองน่าน (พ.ศ. 1911 )

สถปนาเวียงน่าน หรือ นันทบุรี ขึ้นเป็นราชธานีแห่งที่ 3 (พ.ศ. 1911 - พ.ศ. 2362)

| 7 | พญาผากอง | พ.ศ. 1911 | พ.ศ. 1931 | 20 ปี | พระโอรส พญากานเมือง |  |
| 8 | พญาคำตัน | พ.ศ. 1931 | พ.ศ. 1941 | 10 ปี | พระโอรส พญาผากอง |  |
| 9 | พญาศรีจันต๊ะ | พ.ศ. 1941 | พ.ศ. 1942 | 1 ปี | พระโอรส พญาคำตัน |  |
| - | พระยาเถระ | พ.ศ. 1942 | พ.ศ. 1942 | 6 เดือน | พญาแพร่กบฎ |  |
| - | พระยาอุ่นเมือง | พ.ศ. 1942 | พ.ศ. 1943 | 1 ปี | อนุชาพญาเถระ |  |
| 10 | พญาหุง | พ.ศ. 1943 | พ.ศ. 1950 | 7 ปี | พระอนุชา พญาศรีจันต๊ะ |  |
| 11 | พญาคัมพูลราช | พ.ศ. 1950 | พ.ศ. 1960 | 10 ปี | พระโอรส พญาหุง |  |
| 12 | พญาพันต้น | พ.ศ. 1960 | พ.ศ. 1968 | 8 ปี | พระโอรส พญาภูเข่ง |  |
| 13 | พญางั่วฬารผาสุม | พ.ศ. 1969 | พ.ศ. 1976 | 7 ปี | พระโอรส พญาพันต้น |  |
| 14 | พญาอินต๊ะแก่นท้าว (1) | พ.ศ. 1976 | พ.ศ. 1977 | 3 เดือน | พระโอรส พญางั่วฬารผาสุม |  |
| 15 | พญาแปง | พ.ศ. 1977 | พ.ศ. 1978 | 1 ปี | พระอนุชา พญาอินต๊เแก่นท้าว |  |
| 16 | พญาอินต๊ะแก่นท้าว (2) | พ.ศ. 1978 | พ.ศ. 1993 | 15 ปี | พระเชษฐา พญาแปง |  |

เมืองน่านตกเป็นเมืองประเทศราชของอาณาจักรล้านนา (พ.ศ. 1993)

| 17 | พญาผาแสง | พ.ศ. 1993 | พ.ศ. 2004 | 11 ปี | พระภาติยะ พญาอินต๊ะแก่นท้าว |  |
สิ้นสุดการปกครองของกษัตริย์นครรัฐน่านแห่งราชวงศ์ภูคา (พ.ศ. 2004)
รายพระนามเจ้าผู้ครองเมืองน่าน (ภายใต้การปกครองของล้านนา)

ยุคที่ 2 นครน่าน ภายใต้การปกครองอาณาจักรล้านนา (พ.ศ. 1993 - พ.ศ. 2101 รวมระยะเวลา 108 ปี)
เมื่อพระเจ้าติโลกราช ตีเมืองน่านได้สำเร็จ ในปี พ.ศ. 1993 ซึ่งตรงกับรัชสมัยของ  พระเจ้าอินต๊ะแก่นท้าว กษัตริย์น่าน พระองค์ที่ 16แห่งราชวงศ์ภูคา ก็ทรงผนวกเมืองน่านเข้าเป็นประเทศราชของอาณาจักรล้านนา แล้วทรงโปรดเกล้าฯ แต่งตั้ง เจ้าผาแสง พระโอรสในพระเจ้าแปง กษัตริย์น่าน องค์ที่ 15 แห่งราชวงศ์ภูคา และทรงเป็นพระภาติยะใน พระเจ้าอินต๊ะแก่นท้าว กษัตริย์น่าน องค์ที่ 16 แห่งราชวงศ์ภูคา ขึ้นปกครองเมืองน่านสืบต่อมา
ในระยะแรกเมืองน่านยังมีฐานะเป็นเมืองประเทศราชของอาณาจักรล้านนา แต่หลังจากที่ พระเจ้าผาแสง กษัตริย์น่าน องค์ที่ 17 แห่งราชวงศ์ภูคา ทรงสิ้นพระชนม์ในปี พ.ศ. 2004 เมืองน่านก็ถูกลดฐานะลงเป็นเพียงหัวเมืองในอาณาจักรล้านนา เจ้าผู้ปกครองเมืองน่าน มีฐานะเป็นขุนนาง (หมื่น,ท้าว,พระยา) ที่ขึ้นตรงกับกษัตริย์แห่งเมืองเชียงใหม่จะเป็นผู้คัดเลือกขุนนางให้มาปกครองดูแลเมืองน่านทั้งสิ้น พระเจ้าอินต๊ะแก่นท้าว จึงทรงเป็นกษัตริย์น่าน พระองค์ที่ 16 และเป็นพระองค์สุดท้ายที่สืบเชื้อสายกษัตริย์มาจากราชวงศ์ภูคา นับตั้งแต่พระเจ้าขุนคำฟอง ทรงเสด็จขึ้นเสวยราชย์สมบัติเป็นปฐมกษัตริย์น่านแห่งราชวงศ์ภูคา ในปี พ.ศ. 1825

ขุนนางที่พระเจ้าติโลกราช แต่งตั้งให้มาครองเมืองน่าน ก็จะครองอยู่เพียงระยะเวลาสั้น ๆ ประมาณ 3 - 5 ปี ต่อมาก็ได้อยู่นานขึ้น แต่ไม่เกิน 10 ปี สภาพของเมืองน่านคงเป็นปกติสุขเช่นเดิม
รายพระนามเจ้าผู้ครองเมืองน่าน (ภายใต้การปกครองของล้านนา) > รายพระนามเจ้าผู้ครองเมืองน่าน (ภายใต้การปกครองของล้านนา)

เมืองน่าน (ภายใต้การปกครองของอาณาจักรล้านนา) ตั้งแต่ปี พ.ศ. 1993 - พ.ศ. 2101  รวมระยะเวลา 108 ปี มีเจ้าผู้ครองเมืองน่าน ในยุคนี้ 16 องค์ มีรายพระนามตามลำดับ ดังต่อไปนี้
| ลำดับ | รายพระนาม | ครองราชย์> เริ่ม | ครองราชย์> สิ้นสุด | ครองราชย์> รวมเวลา | หมายเหตุ |
| --- | --- | --- | --- | --- | --- |
| 18 | หมื่นสร้อยเชียงของ | พ.ศ. 2005 | พ.ศ. 2009 | 4 ปี | ย้ายไปครองเมืองฝาง |
| 19 | หมื่นน้อยใน | พ.ศ. 2009 | พ.ศ. 2011 | 2 ปี | พิราลัย ณ เมืองน่าน |
| 20 | หมื่นขวาเถ้าบาจาย | พ.ศ. 2012 | พ.ศ. 2016 | 4 ปี | พิราลัย ณ เมืองน่าน |
| 21 | หมื่นคำ | พ.ศ. 2016 | พ.ศ. 2018 | 2 ปี | ย้ายไปครองเมืองฝาง |
| 22 | ท้าวขาก่าน | พ.ศ. 2019 | พ.ศ. 2023 | 4 ปี | ย้ายไปครองเมืองเชียงราย |
| 23 | ท้าวอ้ายยวม | พ.ศ. 2024 | พ.ศ. 2028 | 4 ปี | พิราลัย ณ เมืองน่าน |
| 24 | ท้าวเมืองตน | พ.ศ. 2028 | พ.ศ. 2032 | 4 ปี | พิราลัย ณ เมืองน่าน |
| 25 | หมื่นโมงเชียงเรื่อ | พ.ศ. 2032 | พ.ศ. 2032 | 6 เดือน | พิราลัย ณ เมืองน่าน |
| 26 | ท้าวบุญแฝง (1) | พ.ศ. 2032 | พ.ศ. 2039 | 7 ปี | ย้ายไปครองเมืองเชียงราย |
| 27 | หมื่นตีนเชียง | พ.ศ. 2039 | พ.ศ. 2040 | 1 ปี | ย้ายไปครองเมืองเชียงราย |
| 28 | ท้าวบุญแฝง (2) | พ.ศ. 2040 | พ.ศ. 2050 | 10 ปี | พิราลัย ณ เมืองน่าน |
| 29 | หมื่นสามล้าน | พ.ศ. 2050 | พ.ศ. 2052 | 2 ปี | ย้ายไปครองเมืองฝาง |
| 30 | เจ้าเมืองแพร่สร้อย | พ.ศ. 2053 | พ.ศ. 2056 | 3 ปี | ย้ายไปครองเมืองนครลำปาง |
| 31 | ท้าวบุญฝาง | พ.ศ. 2056 | พ.ศ. 2058 | 2 ปี | ย้ายไปครองเมืองเทิง |
| 32 | เจ้าเมืองฝาง | พ.ศ. 2058 | พ.ศ. 2059 | 10 เดือน | ย้ายไปครองเมืองพะเยา |
| 33 | พระยาคำยอดฟ้า (1) | พ.ศ. 2059 | พ.ศ. 2060 | 3 เดือน | ย้ายไปครองเมืองพะเยา |
| 34 | พระยาหน่อเชียงแสน | พ.ศ. 2060 | พ.ศ. 2062 | 2 ปี | ย้ายไปครองเมืองพะเยา |
| 35 | พระยาคำยอดฟ้า (2) | พ.ศ. 2062 | พ.ศ. 2069 | 7 ปี | ย้ายไปครองเมืองเชียงใหม่ |
| 36 | เจ้าแสนสงคราม | พ.ศ. 2069 | พ.ศ. 2069 | 1 เดือน | ย้ายไปครองเมืองนครลำปาง |
| 37 | พระยาคำยอดฟ้า (3) | พ.ศ. 2069 | พ.ศ. 2070 | 1 ปี | พิราลัย ณ เมืองเชียงใหม่ |
| 38 | พระยาพลเทพฦๅไชย | พ.ศ. 2070 | พ.ศ. 2101 | 31 ปี | หนีไปเมืองล้านช้าง |
รายพระนามเจ้าผู้ครองเมืองน่าน (ภายใต้การปกครองของพม่า)

ยุคที่ 3 นครน่าน ภายใต้การปกครองของอาณาจักรพม่าแห่งราชวงศ์อังวะ (พ.ศ. 2103 - พ.ศ. 2329 รวมระยะเวลา 226 ปี )
ในปี พ.ศ. 2096 - พ.ศ. 2101 พระเจ้าบุเรงนอง แห่งกรุงหงสาวดี ได้ยกกองทัพมาตีเมืองเชียงใหม่ และได้เมืองเชียงใหม่เป็นประเทศราชของพม่า ต่อมากองทัพพม่าได้ยกมาตีเมืองน่าน เมืองน่านในขณะนั้นปกครองโดย พระยาพลเทพฦาไชย เจ้าผู้ครองนครน่าน องค์ที่ 38 นำกองทัพเมืองน่านออกต่อสู้กับกองทัพพม่าอย่างสุดกำลัง และไม่สามารถต้านทานกองทัพพม่าได้ จึงได้พาครอบครัว และชาวเมืองน่านบางส่วนหลบหนีไปพึ่งเจ้าเมืองหลวงพระบาง ในปี พ.ศ. 2101 จึงถือเป็นการสิ้นสุดอำนาจของอาณาจักรล้านนา ในแผ่นดินเมืองน่าน
ต่อมา พระเจ้าบุเรงนอง จึงโปรดเกล้าฯ แต่งตั้ง พระยาหน่อคำเสถียรไชยราชสงคราม มาเป็นเจ้าผู้ครองนครน่าน แทนในปี พ.ศ. 2103 และได้ใช้เมืองน่านเป็นฐานกำลังในการยกกองทัพพม่าไปปราบปรามอาณาจักรล้านช้างต่อไป
รายพระนามเจ้าผู้ครองเมืองน่าน (ภายใต้การปกครองของพม่า) > รายพระนามเจ้าผู้ครองนครน่าน (ภายใต้การปกครองของพม่า)

ยุคนครน่าน (ภายใต้การปกครองของพม่า) ตั้งแต่ปี พ.ศ. 2103 - พ.ศ. 2329 รวมระยะเวลา 226 ปี มีเจ้าผู้ครองนครน่าน ในยุคนี้ทั้งหมด 15 องค์ มีรายพระนาม ตามลำดับดังนี้
| ลำดับ | รายพระนาม | ครองราชย์> เริ่ม | ครองราชย์> สิ้นสุด | ครองราชย์> รวมเวลา | หมายเหตุ |
| --- | --- | --- | --- | --- | --- |
| 39 | พระยาหน่อคำเสถียรไชยสงคราม | พ.ศ. 2103 | พ.ศ. 2134 | 31 ปี |  |
| 40 | เจ้าเจตบุตรพรหมินทร์ | พ.ศ. 2134 | พ.ศ. 2140 | 6 ปี | ครั้งที่ 1 |
| - | พระยาแขก (รักษาเมืองน่าน) | พ.ศ. 2141 | พ.ศ. 2143 | 2 ปี |  |
| 41 | เจ้าเจตบุตรพรหมินทร์ | พ.ศ. 2144 | พ.ศ. 2146 | 2 ปี | ครั้งที่ 2 |
| 42 | เจ้าพลศึกซ้ายไชยสงคราม | พ.ศ. 2146 | พ.ศ. 2158 | 12 ปี |  |
| 43 | พระเจ้าอุ่นเมือง | พ.ศ. 2158 | พ.ศ. 2168 | 10 ปี |  |
| 44 | พระยาหลวงเมืองนคร | พ.ศ. 2169 | พ.ศ. 2182 | 13 ปี |  |
| 45 | พระยาเชียงราย | พ.ศ. 2182 | พ.ศ. 2191 | 9 ปี |  |
| 46 | พระยาแหลมมุม | พ.ศ. 2192 | พ.ศ. 2205 | 13 ปี |  |
| 47 | พระยายอดใจ | พ.ศ. 2207 | พ.ศ. 2230 | 23 ปี |  |
| 48 | พระยาเมืองราชา | พ.ศ. 2232 | พ.ศ. 2246 | 14 ปี |  |
| - | พระนาซ้าย (น้อยอินทร์) | พ.ศ. 2246 | พ.ศ. 2251 | 5 ปี | ครั้งที่ 1 |
| 49 | เจ้าฟ้าเมืองคอง | พ.ศ. 2251 | พ.ศ. 2257 | 6 ปี |  |
| 50 | เจ้าฟ้าเมียวซา | พ.ศ. 2257 | พ.ศ. 2259 | 2 ปี |  |
| - | พระนาขวา (น้อยอินทร์) | พ.ศ. 2259 | พ.ศ. 2269 | 10 ปี | ครั้งที่ 2 |

สถาปนาราชวงศ์ติ๋นมหาวงศ์ ขึ้นปกครองเมืองนครน่าน ในปี พ.ศ 2269

| 51 | พญาหลวงติ๋นมหาวงศ์  | พ.ศ. 2269 | พ.ศ. 2294 | 25 ปี | สถาปนา ราชวงศ์ติ๋นมหาวงศ์ |
| 52 | เจ้าอริยวงษ์ | พ.ศ. 2297 | พ.ศ. 2311 | 14 ปี |  |
| 53 | เจ้านายอ้าย | พ.ศ. 2311 | พ.ศ. 2312 | 7 เดือน |  |
| 54 | เจ้ามโน | พ.ศ. 2312 | พ.ศ. 2317 | 5 ปี |  |
| - | เจ้ามโน | พ.ศ. 2325 | พ.ศ. 2327 | 2 ปี | อ้างสิทธิ์ใน นครน่านที่เมืองเทิง |
| - | เจ้าฟ้าหลวงอัตถวรปัญโญ | พ.ศ. 2327 | พ.ศ. 2329 | 2 ปี | อ้างสิทธิ์ใน นครน่านที่เมืองเทิง |
รายพระนามเจ้าผู้ครองนครน่าน (ภายใต้การปกครองของอาณาจักรธนบุรีและรัตนโกสินทร์)

ยุคที่ 4 นครน่าน ภายใต้การปกครองของอาณาจักรธนบุรีและอาณาจักรรัตนโกสินทร์ (พ.ศ. 2329 - พ.ศ. 2474 รวมระยะเวลา 145 ปี )
ในปี พ.ศ. 2326 พระบาทสมเด็จพระพุทธยอดฟ้าจุฬาโลกมหาราช พระมหากษัตริย์ไทย รัชกาลที่ 1 แห่งราชวงศ์จักรี ได้ทรงพระกรุณาโปรดเกล้าฯ สถาปนา เจ้าจันทปโชติ ผู้เป็นพระโอรสใน พระเจ้าอริยวงษ์ เจ้าผู้ครองนครน่าน องค์ที่ 52 ขึ้นเป็น  "เจ้าผู้ครองเมืองน่าน"  และได้รับการเฉลิมพระนามว่า พระยามงคลวรยศประเทศราช และโปรดเกล้าฯ ให้กลับขึ้นมาครองเมืองน่านตามเดิม แต่เมืองน่านในขณะนั้นยังรกร้างว่างเปล่าเพราะถูกทิ้งร้างมาเป็นเวลานาน เจ้ามงคลวรยศ จึงได้ตั้งมั่นอยู่ที่เมืองท่าปลา (อาณาเขตเมืองนครน่านในอดีต)
ในปี พ.ศ. 2327 พระเจ้าปดุง พระมหากษัตริย์พม่า รัชกาลที่ 5 แห่งราชวงศ์โก้นบอง ได้ทรงพระกรุณาโปรดเกล้าฯ สถาปนา เจ้าฟ้าหลวงอัตถวรปัญโญ ผู้เป็นพระภาติยะ (หลานน้า)ใน พระเจ้ามงคลวรยศ เจ้าผู้ครองนครน่าน องค์ที่ 56 ขึ้นเป็น  "เจ้าผู้ครองเมืองน่าน"  และได้รับการเฉลิมพระนามว่า พระยาอัตถวรปัญโญ โดยตั้งมั่นอยู่ที่เมืองเทิง (อาณาเขตเมืองนครน่านในอดีต)
ในส่วนของ เจ้าสมณะ ผู้เป็นพระอนุชาต่างพระมารดากับ พระเจ้ามงคลวรยศ เจ้าผู้ครองนครน่าน องค์ที่ 56 ได้ตั้งมั่นอยู่ที่เมืองสา (อำเภอเวียงสา ในปัจจุบัน)
ในปี พ.ศ. 2329 พระเจ้ามงคลวรยศ เจ้าผู้ครองนครน่าน องค์ที่ 56 ได้สละราชย์สมบัติ และยกเมืองน่านให้ พระยาอัตถวรปัญโญ ผู้เป็นพระภาติยะ (หลานน้า) ขึ้นปกครองสืบต่อไป
ในปี พ.ศ. 2331 พระยาอัตถวรปัญโญ เจ้าเมืองน่าน ได้นำแสนท้าวขุนนางเมืองน่าน เสด็จลงไปเข้าเฝ้าทูลละอองธุลีพระบาท พระบาทสมเด็จพระพุทธยอดฟ้าจุฬาโลกมหาราช พระมหากษัตริย์ไทย รัชกาลที่ 1 แห่งกรุงรัตนโกสินทร์ เพื่อขอเข้ามาพึ่งพระบรมโพธิสมภารเป็นข้าขอบขัณฑสีมาแห่งกรุงรัตนโกสินทร์ ในการนั้น พระบาทสมเด็จพระพุทธยอดฟ้าจุฬาโลกมหาราช จึงทรงพระกรุณาโปรดเกล้าฯ แต่งตั้งให้ พระยาอัตถวรปัญโญ ขึ้นเป็น "เจ้าผู้ครองนครน่าน" ต่อไปตามเดิม และในครั้งนั้นก็ทรงพระกรุณาโปรดเกล้าฯ แต่งตั้ง เจ้าสมณะ ผู้เป็นพระมาตุลา (น้าชาย)ใน พระยาอัตถวรปัญโญ เจ้าเมืองน่าน ขึ้นเป็น  "พระยาอุปราช เมืองน่าน"  หรือที่ราชสำนักนครน่านเรียกว่า พระยามหาอุปราชา เจ้าหอหน้า
ในปี พ.ศ. 2344 เมืองน่าน ได้รับการบูรณะซ่อมแซมโดย สมเด็จเจ้าฟ้าอัตถวรปัญโญ เจ้าผู้ครองนครน่าน องค์ที่ 57 ให้กับขึ้นมาเป็นบ้านเมืองได้ดังเดิม เป็นที่เรียบร้อย และให้นามเมืองน่าน (ใหม่) แห่งนี้ว่า เมืองสิริไชยนันทเทพบุรีสะหรีสรีสวัติพระนครเมืองน่านราชธานี เมืองนครน่าน จึงมีสถานะเป็นเมืองประเทศราชแห่งกรุงรัตนโกสินทร์ นับตั้งแต่ปี พ.ศ. 2344 เป็นต้นมา
ในปี พ.ศ. 2347 พระยาอัตถวรปัญโญ เจ้าเมืองน่าน มีความชอบในราชการ และทรงมีพระปรีชาสามารถในการปกครองและบริหารบ้านเมืองเป็นอย่างยิ่ง พระบาทสมเด็จพระพุทธยอดฟ้าจุฬาโลกมหาราช พระมหากษัตริย์ไทย รัชกาลที่ 1 แห่งกรุงรัตนโกสินทร์ จึงทรงพระกรุณาโปรดเกล้าฯ เลื่อนพระอิสริยยศ พระยาอัตถวรปัญโญ เจ้าเมืองน่าน ขึ้นเป็น "สมเด็จเจ้าฟ้าเมืองน่าน" และได้รับการเฉลิมพระนามว่า "สมเด็จเจ้าฟ้าอัตถวรปัญโญ สมเด็จเจ้าฟ้าหลวงเมืองน่าน" และทรงเป็นเจ้าผู้ครองนครน่าน องค์ที่ 57
รายพระนามเจ้าผู้ครองนครน่าน (ภายใต้การปกครองของอาณาจักรธนบุรีและรัตนโกสินทร์) > รายพระนามเจ้าผู้ครองนครน่าน (ภายใต้การปกครองของกรุงธนบุรีและกรุงรัตนโกสินทร์)

นครน่าน (ภายใต้การปกครองของกรุงธนบุรีและกรุงรัตนโกสินทร์) พ.ศ. 2317 - พ.ศ. 2474 รวมระยะเวลา 157 ปี มีเจ้าผู้ครองนครทั้งสิ้น 10 พระองค์ แห่งราชวงศ์ติ๋นมหาวงศ์
รายพระนามเจ้าผู้ครองนครน่าน 10 พระองค์ แห่งราชวงศ์ติ๋นมหาวงศ์ มีรายพระนามตามลำดับ ดังนี้
| ลำดับ | พระรูป | รายพระนาม | ครองราชย์> เริ่มรัชกาล | ครองราชย์> สิ้นสุดรัชกาล | ครองราชย์> รวมเวลา (ปี) |
| --- | --- | --- | --- | --- | --- |
| 55  (5) |  | เจ้าวิธูร  | 25 มีนาคม พ.ศ. 2317 | 31 มีนาคม พ.ศ. 2321 | 4 ปี |
| - |  | เจ้ามโน  | พ.ศ. 2321 | พ.ศ. 2323 | 2 ปี |
| 56  (6) |  | พระยามงคลวรยศ  | 2 เมษายน พ.ศ. 2326 | 2 กุมภาพันธ์ พ.ศ. 2329 | 3 ปี |
| 57  (7) |  | เจ้าฟ้าอัตถวรปัญโญ  | 19 สิงหาคม พ.ศ. 2331 | 15 พฤศจิกายน พ.ศ. 2353 | 23 ปี |
| 58  (8) |  | พระยาสุมนเทวราช  | 13 กุมภาพันธ์ พ.ศ. 2354 | 26 มิถุนายน พ.ศ. 2368 | 14 ปี |
| 59  (9) |  | พระยามหายศ  | 6 กันยายน พ.ศ. 2368 | 30 มกราคม พ.ศ. 2378 | 10 ปี |
| 60  (10) |  | พระยาอชิตวงษ์  | 28 มกราคม พ.ศ. 2380 | 11 ตุลาคม พ.ศ. 2380 | 8 เดือน |
| 61  (11) |  | พระยามหาวงษ์  | 23 เมษายน พ.ศ. 2381 | 23 ตุลาคม พ.ศ. 2394 | 13 ปี |
| 62  (12) |  | เจ้าอนันตวรฤทธิเดช   | 14 พฤษภาคม พ.ศ. 2395 | 28 พฤษภาคม พ.ศ. 2435 | 40 ปี |
| 63  (13) |  | พระเจ้าสุริยพงษ์ผริตเดช  | 21 กุมภาพันธ์ พ.ศ. 2437 | 5 เมษายน พ.ศ. 2461 | 25 ปี |
| 64  (14) |  | เจ้ามหาพรหมสุรธาดา  | 11 พฤศจิกายน พ.ศ. 2462 | 17 สิงหาคม พ.ศ. 2474 | 12 ปี |
หมายเหตุ : ตัวเลขในวงเล็บหมายถึงลำดับรัชกาลที่นับตั้งแต่ พญาหลวงติ๋นมหาวงศ์ เจ้าผู้ครองนครน่าน องค์ที่ 51 ผู้สถาปนาราชวงศ์ติ๋นมหาวงศ์ ขึ้นปกครองเมืองนครน่าน ในปี พ.ศ 2269
ผู้สืบสกุลเจ้าผู้ครองนครน่าน ภายหลังเปลี่ยนแปลงการปกครอง

บทความหลัก: ราชวงศ์ติ๋นมหาวงศ์
รายนามเจ้านายผู้สืบราชสกุลเจ้าผู้ครองนครน่าน (ณ น่าน) ภายหลังการเปลี่ยนแปลงการปกครอง พ.ศ. 2475 มีรายนามตามลำดับ ดังนี้
| ลำดับ | รูป | รายนาม | ดำรงตำแหน่ง | รวมระยะเวลา | ความสัมพันธ์ |
| --- | --- | --- | --- | --- | --- |
| 1 |  | เจ้าราชบุตร (หมอกฟ้า ณ น่าน) | พ.ศ. 2474 - พ.ศ. 2501 | 27 ปี | พระโอรสใน  เจ้ามหาพรหมสุรธาดา เจ้าผู้ครองนครน่าน องค์ที่ 64 |
| 2 |  | เจ้าโคมทอง ณ น่าน | พ.ศ. 2501 - พ.ศ. 2542 | 41 ปี | ธิดาใน เจ้าราชบุตร  (หมอกฟ้า ณ น่าน) |
| 3 |  | เจ้าสมปรารถนา ณ น่าน | พ.ศ. 2542 - ปัจจุบัน | 26 ปี 63 วัน | ธิดาใน เจ้าโคมทอง ณ น่าน |
เจ้าหลวงภูคา ปฐมเจ้าผู้ครองนครน่าน แห่งราชวงศ์ภูคา
“พระเจ้าล้านทอง” พระรองประธาน ในพุทธลักษณะปางมารศรีวิชัยศิลปะล้านนา ประทับนั่งบนฐานชุกชี สร้างด้วยอิฐถือปูนลงรักปิดทองสูง 8 ศอก สร้างเมื่อปี พ.ศ. 2065 โดย พระเจ้าคำยอดฟ้า เจ้าผู้ครองนครน่าน องค์ที่ 33 เป็นพระพุทธรูปที่สวยงามองค์หนึ่งในจังหวัดน่านและเป็นพระพุทธรูปคู่บ้านคู่เมืองมาช้านาน
วัดภูมินทร์ สร้างขึ้นเมื่อปี พ.ศ. 2139 โดยเจ้าเจตบุตรพรหมินทร์เจ้าผู้ครองนครน่าน องค์ที่ 40 เดิมมีชื่อว่า “วัดพรหมมินทร์” ซึ่งเป็นพระนามของเจ้าเจตบุตรพรหมินทร์ผู้สร้างวัด สันนิษฐานว่าในภายหลังได้เรียกชื่อกันเพี้ยนมาเป็นชื่อวัดภูมินทร์ในปัจจุบัน
ไช่ ฉิน

บทความนี้เกี่ยวกับนักร้อง สำหรับนักแสดงชื่อ ไช่ ฉิน  ดูที่ โจว ไช่ผิง
| ไช่ ฉิน Tsai Chin |
| --- | --- |
ระหว่างการแสดงที่กัวลาลัมเปอร์ ปี 2551
สารนิเทศภูมิหลัง
เกิด:  (1957-12-22) 22 ธันวาคม ค.ศ. 1957 (67 ปี)
อาชีพ: นักร้อง
ไช่ ฉิน (จีน: 蔡琴; พินอิน: Cài Qín; อังกฤษ: Tsai Chin)  (22 ธันวาคม พ.ศ. 2500 - ) เป็นนักร้องเพลงโฟล์ก และป็อบชาวไต้หวัน มีสายสกุลมาจากมณฑลหูเป่ย์ สาธารณรัฐประชาชนจีน  มีชื่อเสียงจากน้ำเสียงที่ทุ้ม นุ่ม เป็นเอกลักษณ์ จากการร้องเพลงภาษาจีนกลาง และภาษาหมิ่นหนาน ตั้งแต่ทศวรรษ 1970 และปัจจุบันยังเป็นที่นิยมอยู่ในจีนแผ่นดินใหญ่
เพลงที่มีชื่อเสียง เป็นที่รู้จักที่สุดของเธอ คือเพลง Bei yiwang de shiguang (《被遺忘的時光》, The forgotten times) เป็นเพลงฮิตในอดีต ที่นิยมนำมาใช้ในการทดสอบเครื่องเสียง  และถูกนำมาใช้ในภาพยนตร์เรื่อง 2 คน 2 คม  ในปี พ.ศ. 2545